9ھ میں وفد تمیم کے ساتھ مدینہ آئے،وفد کے تمام ارکان شاہی خاندان سے تعلق رکھتے تھے،اس لیے مدینہ میں بھی جاہلی ٹھاٹھ کے ساتھ آئے،تعلی اورفخاری کے لیے آتش بیان خطیب اورسحر بیان شعرا ساتھ تھے ،آستان نبوی پر پہنچ کر رسول اللہ ﷺ سے اجازت مانگی ، محمد جئناک نفاخرک فاذن لشاعر نا محمد ، ہم تم سے مفاخرۃ کے لیے آئے ہیں ہمارے شاعروں کو اجازت دو ، آپ سے اجازت لے کر مجلس مفاخرہ منعقد کی اوربنی تمیم کے شعرا اور خطباء نے ان کی عالی نسبی ، بادشاہی اوراثر واقتدار کے ترانے گائے ، زبر قان بن بدر نے بھی ایک پر زور قصیدہ جو تمام ترنخوت ، تعلی فخاری اورخود ستائی پر مشتمل تھا سنایا ، طوطی اسلام حضرت حسانؓ ابن ثابؓت نے اس کا جواب دیا ، ان کی فصاحت و بلاغت اور شاعرانہ عظمت کو دیکھ کر ارکان وفد دنگ رہ گئے اوراقرعؓ بن حابس کی تحریک سے سب نے اسلام قبول کر لیا ، اقرعؓ بن حابس کے حالات میں اس مجلس مفاخرہ کے تفصیلی حالات لکھے جاچکے ہیں ۔
Entity: بدر — Type: /person/author, /person